கேள்வி: துகுலா குறித்து விரிவாக சொல்லுங்கள்.
பதில்: துகுலா (''Dukula'') என்பது மரங்களின் பட்டைகளிலிருந்து தயாரிக்கப்பட்ட ஒரு பண்டைய இந்தியத் துணி வகையாகும். துகுலா உட்படச் சில சமகாலத் துணி வகைகளான சொளமா, நேத்ரா, திரித்பட்டா ஆகியவை பட்டு ஒப்பிடக்கூடிய துணிகளில் அடங்கும். சில ஆதாரங்கள் துகுலா துணி பட்டு வகை என்று கூறுகின்றன. ஆனால் உண்மையில் இது பட்டை நாரால் ஆனது. இதனால் இது மெல்லிய துணியாக இருந்தது. அமரசிம்மன் கூற்றுப்படி, "துகுலா" என்ற சொல் "சொளமா" (லினன்) என்பதற்கு ஒத்த சொல்லாகும்.
கேள்வி: துகுலா - இலக்கியக் குறிப்புகள் பற்றி நீங்கள் என்ன அறிந்துள்ளீர்கள்?
பதில்: குப்தப் பேரரசு இலக்கியத்தில் துகுலா (குறிப்பாக அன்னம் வடிவத்துடன்) மிகச்சிறந்த துணியாக அங்கீகரிக்கப்பட்டுள்ளது. 7-ஆம் நூற்றாண்டு அறிஞரான பாணபட்டர் (மன்னர் ஹர்ஷவர்தனர் அரசவையில் அரசவைக் கவியாக இருந்தவர்), ஹன்சா (அன்னம் அல்லது வாத்து (இனம்)) வடிவிலான ஒரு பொருளான "ஹன்சா துகுலா"வைப் பற்றிக் குறிப்பிடுகிறார். தேவர்களும் அரசர்களும் இதை அணிந்தனர். ஹர்சசரிதம் (கனோஜ் மன்னர் ஹர்ஷவர்தனரின் வாழ்க்கை வரலாறு) பல்வேறு வகையான துணிகளைப் பட்டியலிடுகிறது. பாணபட்டர் ஹர்ஷரின் சகோதரியின் (ராஜ்யசிறீயின்) திருமணத்தில் காட்சிப்படுத்தப்பட்ட பல்வேறு துணிகளை விவரிக்கிறார். "துகுலா," "அம்சூகா," "சொளமா," "பதரா," "நேத்ரா" ஆகியவை இவர் குறிப்பிடும் துணிகளில் அடங்கும். காளிதாசன் குமாரசம்பவம் கவிதையில், சிவன் உடையையும், இந்து தெய்வமான பார்வதி உடையையும் ஒப்பிடும் போது, "துகுலா"வையும் குறிப்பிடுகிறார். காளிதாசர் விக்கிரமோவர்சியம் ருது சம்ஹாரம் துகுலாப் பற்றிக் குறிப்பிட்டுள்ளார். இவர் துகுலாவை பட்டு என்று குறிப்பிட்டார்.
கேள்வி: துகுலா - தயாரிப்பு என்பது என்ன?
பதில்: துகுலா துணிகளுக்கு வங்காளம் நன்கு அறியப்பட்ட உற்பத்தி மையமாக இருந்தது.அர்த்தசாஸ்திரம் சாணக்கியர் வங்காளத்தை துகுலத்தின் உற்பத்தியாளராக ஒப்புக்கொள்கிறார்.